Сатикеев Урматбек
Сатикеев Урматбек 1965-жылы 9-майда Сузак районунун Сары-Булак айылында туулган.
 
 Мектепти 1982- жылы эң жакшы баалар менен аяктап, ошол эле жылы Кыргыз Мамлекеттик Университетинин физика факультетине тапшырып кабыл алынган.
 1983-1985-жылдары Советтик Армиянын катарында кызмат кылган.
 Кызмат учурунда КПССтин мүчөсүнө талапкер болуп, кызматтан келгенден кийин 1986- жылы мүчөсүнө кабыл алынып, КМУну да ийгиликтүү аяктаган.
 Эмгек жолун КМУнун физика факультетинде лаборант-окутуучу болуп иштеп баштаган. Кийинки жылдары өзүнүн туулуп өскөн айылындагы Дзержинский атындагы мектепте эмгектенип, Республикалык деңгээлдеги конкурстарга катышып, алдыңкы орундарга жетишип, жогорку категориядагы мугалим экенин көрсөткөн.
 Учурда Бишкек шаарында жеке ишкерлик менен алектенип, кичи мекени Сары-Булак айылынын социалдык жактан өнүгүүсүнө өз салымын кошуп келет.
 Атасы Салибай согуштун, апасы Райла эмгек ардагери.
 Төрт баланын атасы.

Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Сузак району
Багыш айылы